આ પરીક્ષા માટે ઓનલાઈન ફોર્મ જમા કરાવવાની છેલ્લી તારીખ ૩ ઓક્ટોબર રાખવામાં આવી હતી. જો કે, નિશ્ચિત સમય મર્યાદામાં માત્ર ૧૮ હજાર જેટલા વિદ્યાર્થીઓએ જ પોતાના પરીક્ષા ફોર્મ જમા કરાવ્યા હતા જ્યારે ૩૨ હજારથી વધુ વિદ્યાર્થી પરીક્ષા ફોર્મ સ્વીકારવા છતાં ફોર્મ જમા કરાવી શક્યા નથી. આ અંગે ગુજરાત યુનિવર્સિટીને કેટલાક ઉમેદવારો દ્વારા રજૂઆત કરવામાં આવી હતી. તેમની રજૂઆતને ધ્યાનમાં રાખીને ગુજરાત યુનિવર્સિટી દ્વારા એક્સટર્નલ પરીક્ષાના ઓનલાઈન ફોર્મ ભરવાની મુદ્દત આગામી મંગળવાર સુધી લંબાવવામાં આવી છે.